《重九日登岘石洞岩次磨崖石刻古韵》
明代·林光

千仞悬崖俯汉川，衰年扶步若登天。茱萸晚日簪重九，乌帽斜登落醉仙。

古怪岩头看剥字，清泠涧底认跑泉。摩挲盘石行还住，走笔题诗笑率然。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。